SVET IGARA - JA, IGRAČ - Death and Taxes\nSrbija uvodi porez na Steam! Igre će biti skuplje dvadeset odsto! Nije vam žao naše gole guzice! Je l’ hoćete da stopa piraterije bude 110 odsto? Gdje su stare pravice zbog kojih je spaljen Matija Gubec?! Krici i šaputanja koje je površno protumačena vest o usklađivanju prava i obaveza poreskih obveznika koji na teritoriji Republike Srbije prodaju robu i usluge parahu uši, iako razloga za uzbunu uopšte nema. U stvari, ima ako ste dnevna novina ili online portal, koji su vest objavili i objasnili naslovom „Srbija uvodi porez na igre na Steamu”. Ima u smislu da su sada svi ukapirali da ste površni tupoid, da vam je urednik neprecizni krebil, a novinar podrumski gnjat.\nSledi ekstremno suvoparno objašnjenje, ali medved sa mnom, svojevremeno sam ubo veoma jaku sedmicu iz finansijskog prava na trećoj godini fakulteta (/flex) i želim da i vi donekle osetite slast debelog udžbenika koji vam lagano ulazi u glavu. Uredba ili zakon koji usaglašava prava i obaveze prodavaca koji prodaju fizičku i elektronsku robu i usluge u RS donet je u decembru prošle godine, a na snagu stupa prvog aprila tekuće. Njime se praktično ujednačavaju poreske stope za fizičke i digitalne prodavnice kakva je Steam, ali i Google Play, iTunes, Origin, Uplay, Netflix i mnoge, mnoge druge. Basically, onaj ko prodaje nešto u Srbiji, bez obzira na to da li je u pitanju kisela voda, Knauf izolacija ili stream TV serije, državi je dužan da plati dvadeset procenata, osim ako posebnim zakonom nije predviđeno drugačije za određenu kategoriju robe i usluga. To je apsolutno i sasvim logična stvar, osim ako niste libertarijanac iz 1773. godine koji se toliko gnuša same ideje o porezu da je spreman da baci tovar čaja u mutnu vodu Bostonske luke.\nOnline sadržaji, koji uključuju i Steam igre, na teritoriji Evropske unije prodaju se sa već obračunatim porezom, koji je uračunat u istaknutu cenu. Valve, vlasnik Steama, kvartalno obračunava (prikupljeni) porez i uplaćuje ga u londonsku agenciju „HM Revenue & Customs” i taj novac se onda distribuira državama članicama EU u skladu sa kompleksnom matematikom koja vodi računa o različitim procentima PDV-a za svaku državu i stvarnim obimom transakcija ostvarenih sa njene teritorije.\nS obzirom na to da je cena Steam igre kod nas i, recimo, u Francuskoj tradicionalno identična, mi smo do sada praktično „plaćali porez” kupujući igre u Steam klijentu, ali Srbija nije videla ni džidže jer nije članica Unije niti je imala zakon koji bilo koga obavezuje na bilo šta... Ovo praktično znači da će od aprila taj porez biti samo uveden u legalne okvire i usmeren u našu kasu, a ne da će biti nametnut neki novi „porez na porez”. Dvostruko oporezivanje je, kako kaže Dabar vatrogasac, kažnjivo, folks! Uostalom, svaka firma koja nudi digitalne usluge u Srbiji moraće da ima svog poreskog zastupnika koji će za njen račun obračunavati i uplaćivati potreban iznos poreskoj upravi RS. Bojazan da se to velikim kompanijama neće isplatiti jer smo malo tržište besmislen je jer tu uslugu pružaju specijalizovane agencije koje uporedo rade sa stotinama/hiljadama klijenata. Valve neće morati da otvara kancelariju u Srbiji, već će naprosto ovlastiti kompaniju poput ASD Grupe ili Taxamoa i to će biti to – krajnji korisnik neće ni da oseti razliku.\nA šta ako ipak sve eksplodira i ako se nekim čudom cene na Steamu i drugim digitalnim servisima ipak podignu za 20 procenata jer je neko u vlasti našao neku rupu u zakonu kojom želi da odere ovaj gladni narod? Onda ćete kupovati, gasp, Steam igru u kutiji kod domaćeg prodavca poput Computerlanda ili GameS-a, koji porez od 20% PLAĆAJU ODUVEK jer prodaju fizičku robu na teritoriji Srbije. Cena kod njih će biti ista kao i do sada jer nema osnovice niti razloga za njen rast. Isto, mada iz drugih razloga, važiće i za cene na Greenmangamingu, Gamersgateu i u drugim legalnim online prodavnicama koje su dovoljno male da ih boli uvce da se prijavljuju kod poreske uprave RS, koja ionako nema načina da ih tuži i bilo šta dokaže. Naposletku, uvek će biti i polusive zone u kojoj plutaju Kinguin, G2A i drugi key selleri. Jedina, ali jedina nepovoljnost nove poreske regulative ticaće se Steam rasprodaja koje po definiciji funkcionišu isključivo preko samog Steam servisa: one bi teoretski mogle da budu skuplje 20%. Ali, ponavljam, to se neće desiti jer će cena ostati ista.\nSpavaj mirno, slatka Genovevo.


ELEKTROPORCELAN ad - Arandjelovac - instalacioni materijal, elektroporcelan, Izolacioni materijal | Kompanije - Kragujevac\nELEKTROPORCELAN, industrija elektroporcelana Aranđelovac je počeo sa radom u aprilu 1954 godine.\nFabrika je bila projektovana za proizvodnju niskonaponskih i visokonaponskih linijskih izolatora.\nSopstvenim znanjem i tehnologijom ELEKTROPORCELAN je uspeo da asortiman proširi na preko dve hiljade proizvoda.\nZahvaljujući takvom intenzivnom razvoju, a pogotovu uvođenjem u proizvodnju proizvoda od steatita i kordijerita, kolektiv prerasta 1963. godine u Industriju ELEKTROPORCELAN, koja u svom sastavu ima dve fabrike: fabriku aparatnog i linijskog porcelana i fabriku instalacionih proizvoda.\nSvoje proizvode ELEKTROPORCELAN je izlagao na domaćem i mnogobrojnim stranim sajmovima, gde je imao zapaženo učešće. Za uspešan rad ovaj kolektiv je nagrađen mnogobrojnim priznanjima, među kojima su Orden rada sa zlatnim vencem i Nagrada Privredne komore Srbije.


HOROSKOP ZA JUN- VAGA, ŠKORPIJA I STRELAC! -Strelac ima NOVU ljubav, Vaga će se JAKO RAZOČARATI... - Stranica 3 od 3 - Stizu me sjecanja\nVenera će na početku juna praviti trigon sa Plutonom. Kroz oblasti usluga ćete ostvariti dobitke jer ćete imati dobar osećaj za potreba vaših klijenata i predstavićete im ponudu koja će ih privući u većem broju. Merkur će ući u znak Raka 4. juna i usmeriće vas da se angažujete oko finansijskih transakcija i rešavanja dugova koje imate prema drugim učesnicima u poslovanju.\nOvo će od vas zahtevati ulaganje većeg napora jer će se situacija na tom polju odvijati otežano. Venera će ući u znak Blizanaca 9. juna i doneće vam brojne kontakte sa poslovnim partnerima, više angažovanja na polju javnosti i uspeh u poslovima koji su vezani za agencijske, reklamne, konsultantske, pravne i ekonomske oblasti. Sa nadređenima ćete ući u nesuglasice zbog jednog posla čini rok mora da se produži zbog nepovoljnih okolnosti. Mars će praviti opoziciju sa Saturnom 14. juna i dovešće do zastoja i ozbiljnih teškoća na polju novca. Može se dogoditi da vam bude blokiran račun zbog neisplaćenih dugovanja. To će zahtevati hitne intervencije i brza rešenja. Bićete pod velikim pritiskom.\nNE BRZAJTE S ODLUKAMA


SVE JE VIŠE ZARAŽENE DECE U ŠAPCU: Izuzetno nepovoljna epidemiološka situacija, od korone obolelo 15 zdravstvenih radnika | Novosti.RS\nSVE JE VIŠE ZARAŽENE DECE U ŠAPCU: Izuzetno nepovoljna epidemiološka situacija, od korone obolelo 15 zdravstvenih radnika\n- U obrazovnim ustanovama ukupno je obolelo 45 učenika. Juče je u kovid – ambulanti pregledan 251 pacijent, od čega 47 dece. Molim roditelje da obrate pažnju s kim im se deca druže i dolaze u kontakt, jer se povećava broj pregleda u Službi za zdravstvenu zaštitu dece - rekao je Pajić.\nU Opštoj bolnici „Dr Laza K. Lazarević“ hospitalizovano je 86 pozitivnih pacijenta, od kojih šest sa teškom kliničkom slikom na respiratornoj jedinici i četiri na neinvanzivnoj mehaničkoj ventilaciji.\nNesto treba preduzeti. Hitno.


Izdato narandžasto upozorenje zbog obilnih padavina u cijeloj BiH – Haber.ba\nPadavine se očekuju od 12. do 16. maja u većem dijelu BiH. Maksimalne količine padavina se očekuju u centralnim, sjeverozapadnim i djelimično sjeveroistočnim područjima Bosne u nedjelju i ponedjeljak, piše “Fena”.\nTeme:BiH, izdvojeno, narandžasto upozorenje, padavine


Donji kuhinjski element za kuhinjske predmete za pripremu | Blum\nVažni radni pomagači uvek pri ruci\nVećina poslova u kuhinji se obavlja na glavnoj radnoj površini. Za kratke putanje i jednostavni proces rada najbolje je da se ovaj element nalazi između sudopere i šporeta i da bude širok oko 900 mm. Pomoću ovog donjeg kuhinjskog elementa sve predmete za pripremu imamo brzo pri ruci i to tamo, gde su i potrebni.\nSigurno skladištenje noževa\nU kuhinji bi posebno kuhinjski pribor i noževi trebalo da budu na dohvat ruke. Sa AMBIA-LINE i ORGA-LINE sistemom za unutrašnju podelu sav potreban pribor može uredno da se smesti i brzo da se pronađe. U nosaču noževa može se smestiti do 9 noževa.\nTako pripremljeno jelo odmah može biti prekriveno: Pomoću Blumove šipke za foliju, folija može da se izvuče tako da ne stvara nabore i da se lako iseče. Rezač folije postoji i za aluminijumsku foliju.\nU idealnom slučaju otvorene zalihe, kao što su šećer, brašno ili testenina su ovde odložene lako dostupne za pripremu. Zahvaljujući fleksibilnoj unutrašnjoj podeli otvorena pakovanja takođe mogu biti sigurna u elementu na izvlačenje.\nTakođe, često su potrebne i radne činije prilikom pripreme hrane. U elementu na izvlačenje ispod radne površine, uvek su pri ruci u jednom potezu.\nRadni pribor je idealno smešten – direktno na glavnoj radnoj površini\nUrednost i preglednost sa AMBIA-LINE i ORGA-LINE unutrašnjom podelom\nU nosaču noževa sigurno je smešteno do 9 noževa\nRadne činije su lako dostupne\nMože se realizovati sa električnom ili mehaničkom pomoći prilikom kretanja